CELEX: 32015R2031
Language: fi
Date: 2015-11-13 00:00:00
Title: Komission täytäntöönpanoasetus (EU) 2015/2031, annettu 13 päivänä marraskuuta 2015, Tunisiasta peräisin olevan oliiviöljyn tariffikiintiön avaamisesta ja hallinnoinnista annetun asetuksen (EY) N:o 1918/2006 muuttamisesta

14.11.2015   
            
            
               FI
            
            
               Euroopan unionin virallinen lehti
            
            
               L 298/4
            
         KOMISSION TÄYTÄNTÖÖNPANOASETUS (EU) 2015/2031,
   annettu 13 päivänä marraskuuta 2015,
   Tunisiasta peräisin olevan oliiviöljyn tariffikiintiön avaamisesta ja hallinnoinnista annetun asetuksen (EY) N:o 1918/2006 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan a, c ja d alakohdan,
   sekä katsoo seuraavaa:
   
               (1)
            
            
               Komission asetuksella (EY) N:o 1918/2006 (2) avataan vuotuinen tariffikiintiö kokonaan Tunisiassa tuotetun ja sieltä suoraan unioniin kuljetetun CN-koodien 1509 10 10 ja 1509 10 90 neitsytoliiviöljyn tuontia varten. Mainitun asetuksen 2 artiklan 2 kohdassa säädetään oliiviöljyn kuukausittaisista määristä, joiden rajoissa tuontitodistuksia voidaan myöntää mainitun artiklan 1 kohdassa säädetyssä kokonaiskiintiössä. Koska Tunisian taloudellisen tilanteen lievittämiseksi on tarpeen toteuttaa toimenpiteitä, on aiheellista helpottaa unionin ja Tunisian välistä oliiviöljyn kauppaa vähentämällä asetuksella (EY) N:o 1918/2006 avatun kiintiön hallinnoinnista aiheutuvaa hallinnollista rasitusta. Sen vuoksi on tarpeen poistaa mainitun asetuksen 2 artiklan 2 kohdassa säädetyt kuukausittaiset enimmäismäärät.
            
         
               (2)
            
            
               Asetuksen (EY) N:o 1918/2006 3 artiklan 4 kohdassa vahvistettua vakuuden määrää olisi korotettava, jotta taattaisiin sitoutuminen tuontiin tuontitodistusten voimassaoloaikana.
            
         
               (3)
            
            
               Sen vuoksi asetusta (EY) N:o 1918/2006 olisi muutettava.
            
         
               (4)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1918/2006 seuraavasti:
   
               1)
            
            
               Muutetaan 2 artikla seuraavasti:
               
                           a)
                        
                        
                           korvataan 2 kohta seuraavasti:
                           ”2.   Kiintiö avataan kunkin vuoden tammikuun 1 päivänä.”
                        
                     
                           b)
                        
                        
                           poistetaan 3 kohta.
                        
                     
         
               2)
            
            
               Muutetaan 3 artikla seuraavasti:
               
                           a)
                        
                        
                           korvataan 1 kohta seuraavasti:
                           ”1.   Poiketen siitä, mitä asetuksen (EY) N:o 1301/2006 6 artiklan 1 kohdassa säädetään, hakijat voivat jättää yhden tuontitodistushakemuksen viikkoa kohti joko maanantaina tai tiistaina.”
                        
                     
                           b)
                        
                        
                           korvataan 4 kohta seuraavasti:
                           ”4.   Tuontitodistus on voimassa sen tosiasiallisesta myöntämispäivästä komission asetuksen (EY) N:o 376/2008 (3) 22 artiklan 2 kohdan mukaisesti tuontitariffikiintiökauden viimeiseen päivään saakka.
                           Vakuuden määrä on 20 euroa 100 nettokilogrammaa kohti.
                           
                              (3)  Komission asetus (EY) N:o 376/2008, annettu 23 päivänä huhtikuuta 2008, maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä (EUVL L 114, 26.4.2008, s. 3).”"
						
                        
                     
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivänä tammikuuta 2016 alkavista kiintiökausista.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 671.
   
      (2)  Komission asetus (EY) N:o 1918/2006, annettu 20 päivänä joulukuuta 2006, Tunisiasta peräisin olevan oliiviöljyn tariffikiintiön avaamisesta ja hallinnoinnista (EUVL L 365, 21.12.2006, s. 84).